लालावास की टीम ने जीता फाइनल मैच
तोशाम | गांवबाबरवास में चल रही क्रिकेट प्रतियोगिता के फाइनल मुकाबले में सोमवार को बाबरवास की टीम को पराजित कर लालावास की टीम ने पहला स्थान हासिल किया। इसमें पहले बल्लेबाजी करते हुए लालावास की टीम ने 12 ओवर में 101 रनों की पारी खेली, वहीं बाबरवास की टीम कड़े संघर्ष में 97 रन ही बना पाई। कार्यक्रम में युवा कांग्रेस के हलका प्रधान नवीन धारवाणवास ने बतौर मुख्यातिथि शिरकत की। अपने संबोधन में नवीन ने कहा कि खेलों का जीवन में बड़ा महत्व है। खेलों के माध्यम से अकेला व्यक्ति पूरे देश का नाम रोशन कर सकता है। इससे पहले सेमीफाइनल मुकाबले में जुई की टीम ने पहले खेलते हुए 81 रन बनाए जिसके मुकाबले में लालावास की टीम ने पीछा करते हुए 10 ओवरों में लक्ष्य को हासिल कर लिया। बाबरवास की टीम पहले ही फाइनल में पहुंच गई थी। फाइनल मुकाबला लालावास बाबरबास की टीमों के बीच हुआ। इस मौके पर डॉ. नरेंद्र कुमार बाबरवास, राजेंद्र सिंह बाबरवास, जयसिंह, एडवोकेट रविंद्र श्योराण, सचिन कुमार, सुनील कुमार, राहुल बनेटा, रामसिंह, कृष्ण कुमार आदि थे।
{कड़े मुकाबले में बाबरवास की टीम को चार रन से हराया
awa_Deva hin_Deva awa_Deva